
Avaliku ürituse „Eesti vene kooride 75. aastapäevale pühendatud juubelipidu ” loa taotluse rahuldamine
1. Asjaolud ja menetluse käik

19.04.2012a.  esitas MTÜ Rahvuslike, Valgustuslike ja Kultuursete Organisatsioonide Keskus  reg. kood 80204113 Narva Linnavalitsusele avaliku ürituse loa taotluse MTÜ Rahvuslike, Valgustuslike ja Kultuursete Organisatsioonide Keskus kavandab viia läbi 27.05.2012a. kelleajal 12.00 – 16.00  Narva linnas avalikkusele suunatud ürituse „Eesti vene kooride 75. aastapäevale pühendatud juubelipidu“.
Sihtgrupiks on linnaelanikud ja külalised. Eeldatav maksimaalne osavõtjate arv on 4000 inimest. Üritusest osavõtt on tasuta. Üritus viiakse läbi kontserdi vormis. Alkohoolsete jookide müüki ei toimu. Avaliku üritusega kaasneb kõrgendatud turvarisk. Korra tagamiseks osalevad üritusel korrapidajad. Ürituse käigus korraldatakse rongkäik. Ürituse läbiviimine on kooskõlastatud Politsei- ja Piirivalve Ametiga ning Päästeametiga.

Narva Linnavalitsuse Linnavara- ja Majandusamet kontrollis avaliku ürituse taotlust koos selle lisadega, mis on nõutavad Narva Linnavolikogu 06.03.2008 määruse nr 18 „Narva linna avaliku korra eeskiri“ alusel,  ning leidis, et taotlus vastab eelnimetatud määruse nõuetele ning kuulub rahuldamisele.

 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. määruse nr 18 „Narva linna avaliku korra eeskiri” § 11 lõikele 1 vormistatakse avaliku ürituse luba Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada MTÜ Rahvuslike, Valgustuslike ja Kultuursete Organisatsioonide Keskus taotlus avaliku ürituse „Eesti vene kooride 75. aastapäevale pühendatud juubelipidu ” läbiviimiseks. 

3.2. Avaliku ürituse korraldajaks on MTÜ Rahvuslike, Valgustuslike ja Kultuursete Organisatsioonide Keskus, reg. kood 80204113, Puškini 31, Narva.
3.3. Ürituse läbiviimise kohaks on Tallinna mnt. 30B, Narva.
3.4. Rongkäigu läbiviimise marsruudiks on Narva Issanda Ülestõusmise peakirik – Grafovi tänav – Puškini tänav – Tallinna maantee – Tallinna mnt 30b
3.5. Avalik üritus algab 27.05.2012. kell 12.00 ning lõpeb kell 16.00. 
3.6. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.
4. Rakendussätted

4.1. Narva Linnavalitsuse Linnavara- ja Majandusametil teha korraldus taotlejale teatavaks. 
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

